Pallija viskab palli batsmani poole, kasutades pallimiseks mõeldud tehnikat: küünarnukki võib hoida ükskõik millise nurga all ja seda võib ettepoole painutada kuid ei tohi sirutada viske ajal. Kui küünarnukk läheb sirgeks enne  viset loetakse seda valeks viskeks ning kirja läheb no ball. Uue kriketikoodeksi alusel on peale tervisekaitse ekspertidega arutelu lubatud küünarnukki sirutada kuni 15 kraadi võrra kuid kui see nurk on suurem kui 15 kraadi loetakse see no ball'iks. Uus reegel kehtestati pallijate vigastuste vältimiseks. Tavaliselt viskab pallija palli nii, et see põrkab enne batsmanini jõudmist. Osa pallija eespool olevast jalast pallimise hetkel (siis kui pall lahti lastakse) peab olema vastava joone taga et seda ei loetaks  no ball'iks (kuigi pallija jalg ei pea sel hetkel maas olema). Pall peab olema pallitud nii, et see oleks batsmanile kätte saadav, vastasel korral loetakse see wide balliks (lahtiseks palliks). Wide'i ei võeta arvesse kui batsman palli lööb. Wide ja no-ball annavad lisajookse battivale meeksonnale ja lisaks sellele peab palliv meeskond pallimist uuesti kordama (vaid see üks vise iga wide'i ja no-balli kohta).